**Информация за ползватели, сключили договори за отпускане на безвъзмездна финансова помощ по подмярка 7.6. „Проучвания и инвестиции, свързани с поддържане, възстановяване и подобряване на културното и природно наследство на селата“ от мярка 7. „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. с период на прием от 09.05.2016 г. до 03.06.2016 г.**

**1). Ползвателят се задължава в срок не по-късно от 12 месеца от датата на сключване на договора за отпускане на безвъзмездна финансова помощ** да започне реалното изпълнение на инвестицията. В посочения срок същия следва да уведоми ФОНДА за това, като представи доказателства. Надлежни доказателства са: документ за извършено авансово или частично плащане, издадена фактура, подписани приемо – предавателни протоколи за извършени дейности по проекта, др. подобни документи, удостоверяващи, че ползвателят е започнал изпълнението.

**2). Ползвателят се задължава да извърши инвестицията – предмет на договора, в срок до 24 месеца.** В този срок ползвателят се задължава да извърши изцяло инвестицията и да използва подпомаганите активи съгласно предназначението и условията, посочени в одобрения проект.

**3). Ползвателят се задължава в срок от сключване на договора до изтичане на 5 години от датата на получаване на окончателно плащане:**

**3.1.** Ползвателят на помощта е длъжен да води всички финансови операции, свързани с подпомаганите дейности, отделно в счетоводната си система или като използва счетоводни сметки с подходящи номера;

**3.2.** Ползвателят на помощта е длъжен да съхранява всички документи, свързани с подпомаганите дейности;

**3.3.** Ползвателят се задължава да използва активите по предназначение и изпълнява дейностите съгласно одобрения проект;

**3.4.** Ползвателят на помощта е длъжен под каквато и да е форма да не преотстъпва ползването и не извършва разпоредителни сделки с активи – предмет на подпомагане по този договор, освен в случаите, когато това се изисква по закон;

**3.5.** Ползвателят на помощта е длъжен да не променя местоположението на подпомаганата дейност;

**3.6.** Ползвателят на помощта е длъжен да поддържа съответствие с всяко от условията за даване на предимство и приоритет, по отношение на които проектът му е бил одобрен.

**3.7.** Ползвателят на помощта е длъжен да не преустановява подпомогнатата дейност поради каквито и да са причини, освен изменящите се сезонни условия за производство и/или предоставяне на услуги – когато това е относимо и е предвидено в одобрения бизнес план.

**3.8.** Ползвателят на помощта е длъжен да подновява съответните разрешения, регистрации и/или лицензии в нормативно предвидените за това срокове - когато подпомаганата дейност подлежи на регистрационен, разрешителен и/или лицензионен режим.

**3.9.** Ползвателят на помощта трябва да е местно поделение на вероизповедание, регистрирано като юридическо лице съгласно чл. 20 на Закона за вероизповеданията или признато за юридическо лице по силата на чл. 10 от същия закон.

**3.10.** Ползвателят на помощта е длъжен да не е обявен в несъстоятелност или е в производство по несъстоятелност, или е в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си;

**3.11.** Ползвателят на помощта е длъжен да не получава публична финансова помощ за дейностите по чл. 4 от Наредба № 6 от 28.03.2016 г., за които вече е получил друга такава от държавния бюджет или от бюджета на Европейския съюз, с изключение на:

А). предоставени целеви средства от държавния бюджет от Междуведомствената комисия за възстановяване и подпомагане към Министерския съвет за съответната година;

Б). получена държавна субсидия съгласно закона за държавния бюджет на Република България за съответната година.

**4). Ползвателят се задължава да:**

**4.1.** представи съответните лицензи, разрешения и/или удостоверения за регистрация за извършването на всички дейности и/или функционирането на всички активи, включени в одобрения проект, за които съгласно действащото законодателство се изисква лицензиране, разрешение и/или регистрация.

**4.2** към заявката за плащане следва да е приложено Становище от органа по контрол на съответното местно поделение на вероизповеданията за съответствие на извършените дейности по изографисване, реставрация и консервация с религиозните норми- важи само за проекти, по които са заявени дейности по изографисване, реставрация и консервация.

**4.3** към заявката за плащане следва да е приложен Документ, удостоверяващ, че дейностите по изпълнение на инвестиционните проекти за обектите се осъществяват от лица или под непосредственото ръководство на лица, вписани в регистъра по чл. 165 от Закона за културното наследство - протокол от комисия и заповед на министъра на културата за приемане на изпълнените дейности съгласно чл. 83а, ал. 2 от Закона за културното наследство- важи само за проекти, по които са заявени дейности по проектиране и изпълнение на инвестиционните проекти за недвижими културни ценности.

**5). За период от датата на сключване на договора до крайната дата за изпълнение на проекта, ползвателят се задължава да постави на видно за обществеността място и поддържа за периода на мониторинг:**

**5.1.** плакат с размер не по-малък от А3, съдържащ информация за дейността, подпомагана от ЕЗФРСР - за проекти с размер на публичната финансова помощ от 10 000 евро до 50 000 евро включително; или

**5.2.** табела с размери не по-малко от 50 см височина и 70 см широчина, съдържаща информация за дейността, подпомагана от ЕЗФРСР - за проекти с размер на публичната финансова помощ над 50 000 евро; или

**5.3.** да публикува на професионалната си електронна страница (ако има такава) кратко описание на подпомаганата дейност, което включва най-малко целите и резултатите от дейността и подчертава финансовото подпомагане от Европейския съюз, като спазва изискванията за това, посочени в чл. 53, ал. 4 и ал. 5 от Наредба №6 от 28.03.2016 г.;

**6). За бенефициенти местни поделения на вероизповеданията, в случай, че не е налично генериране на приходи финансовата помощ за дейностите по подмярката е в размер на 100% от общия размер на допустимите за финансово подпомагане разходи и 75%, когато се установи потенциал за генериране на приходи.**

Когато финансовата помощ е одобрена в размер 100 на сто от общия размер на допустимите за финансово подпомагане разходи за проекти и същите след извършване на инвестицията генерират нетни приходи, ползвателят е длъжен да възстанови 25 на сто от получената финансова помощ.

**7). За срок от датата на подаване на заявка за плащане до изтичане на съответния мониторингов период, ползвателят е длъжен да поддържа валидна застрахователна полица за финансираните активи.** ПОДНОВЕНИТЕ ПОЛИЦИ СЕ ИЗПРАЩАТ В ОТДЕЛ РРА ПО МЯСТО НА ИНВЕСТИЦИЯТА (КЪДЕТО Е ПОДАДЕНА ЗАЯВКАТА ЗА ПЛАЩАНЕ).

Неспазването на посочените задължения е обвързано със санкции съгласно Методика за отказване, намаляване и отмяна на финансовата помощ по подмярка 7.6 по Програмата за развитие на селските райони 2014-2020 г.

**Процентът на съфинансиране от ЕЗФРСР е 85%. Процентът на национално съфинансиране е 15 %.**

**Пропуски и неточности, допускани при изпълнение на одобрения проект и подаване на заявка за плащане:**

1. Липса на документи, свързани с регистрация/разрешителен режим за дейността или представяне на документи с временен статут.

2. Липса на документи, доказващи съответствие с критериите за подбор, за които ползвателят е получил предимство пред други кандидати.

3. Ползвателят е извършил изцяло инвестицията, но не използва подпомаганите активи съгласно предназначението и условията, посочени в одобрения проект.

4. Ползвателят не е поставил плакат или табела, в зависимост от размера на публичната финансова помощ.

5. Ползвателят е представил застрахователна полица, която не покрива рисковете, посочени в Приложение № 4 към договора с Фонда.